钦定古今图书集成/方舆汇编/职方典/第1518卷 > 车里考
## 钦定古今图书集成/方舆汇编/职方典/第1518卷 > 车里考

四译馆考

车里军民宣慰使司

车里军民宣慰使司。蛮名“彻里。”又有倭泥貉。𤣞蒲剌、黑角诸蛮，自古不通中国。元世祖命将兀良吉䚟伐交趾，经其地，悉降之。至元中，置彻里路军民总管府，领六甸，后又置耿冻路耿当、孟弄二州。明洪武十七年，酋长刁光归附，改置车里军民府，寻改宣慰使司。在澜沧江之南，接南海交趾。人颇淳厚，额上刺一旗为号，作乐，以手拍羊皮长鼓，又间以铜铙、铜钹拍板。乡村宴饮，则击大鼓，吹芦笙、舞牌为乐。境内有猛永山。杉木江，土产𨱎石、铜木、沉香。